Diari Oficial de la Generalitat Valenciana


Sumari del DOGV 3246, del 20-05-1998 (1998/3232)

RESOLUCIÓ de 25 de març de 1998, del conseller d'Obres Públiques, Urbanisme i Transports, per la qual s'aprova definitivament la modificació puntual núm. 9 del Pla General de Xixona.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   3246

Data del DOGV
:   20-05-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/3232


Data del document
:   25-03-1998

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 25 de març de 1998, del conseller d'Obres Públiques, Urbanisme i Transports, per la qual s'aprova definitivament la modificació puntual núm. 9 del Pla General de Xixona. [1998/X3232]
  
Vist l'expedient relatiu al projecte de modificació puntual núm. 9 del Pla General de Xixona (Alacant), del qual resulten els següents,
  
Antecedents de fet
  
Primer
  
L'Ajuntament de Xixona, en sessió plenària del dia 22 de maig de 1997, acordà la seua aprovació provisional, després de complir els tràmits d'exposició pública, mitjançant anuncis apareguts en el Diari Oficial de la Generalitat Valenciana, de 2 d'abril de 1997, i en un dels diaris de major difusió provincial, el 20 de febrer de 1997. Durant el període d'informació pública no es presentà cap al·legació.
  
El 9 de maig de 1996, el director general d'Urbanisme i Ordenació Territorial informà prèviament sobre la modificació.
  
Segon
  
La documentació està integrada per memòria informativa i justificativa i plans modificats en el mateix format del Pla General d'Ordenació Urbana.
  
Tercer
  
Consten en l'expedient informes favorables de l'Oficina del Pla de Carreteres de la Conselleria d'Obres Públiques, Urbanisme i Transports, de data 10 de juny de 1996, i de la Direcció General de Carreteres del Ministeri de Foment, de data 16 de setembre de 1996.
  
Quart
  
Aquest expedient fou objecte d'estudi en la Comissió Informativa d'Urbanisme, de data 21 de novembre de 1997, i s'acordà, a instàncies del representant del Ministeri de Foment, deixar-lo pendent a fi de requerir informe de la Confederació Hidrogràfica del Xúquer. Sol·licitat el dit informe el 4 de febrer de 1998 i transcorregut el termini legalment establit, fins la data no ha sigut emés, cosa que no interromp la tramitació d'aquest expedient.
  
Cinquè
  
La Comissió Territorial d'Urbanisme d'Alacant, reunida en sessió de 2 de març de 1998, informà favorablement l'expedient.
  
Sisè
  
Aquesta Conselleria d'Obres Públiques, Urbanisme i Transports, el 23 de març de 1998, informà favorablement aquesta modificació del Pla General de Xixona, a l'efecte previst en l'article 55.4 de la Llei Reguladora de l'Activitat Urbanística.
  
Fonaments de dret
  
Primer
  
Respecte al procediment, en el cas present, s'han observat les prescripcions legalment establides per a modificacions de Plans Generals d'aquesta índole, que estan constituïdes pels articles 38 i següents per remissió del 55 de la Llei 6/94, de 15 de novembre, de la Generalitat Valenciana, Reguladora de l'Activitat Urbanística (LRAU). Així mateix, s'han demanat els diferents informes preceptius.
  
Segon
  
Quant al fons de l'assumpte, aquest expedient té per objecte la modificació de l'accés sud al municipi de Xixona pel barri de Maria Verdú i l'accés al parc del barranc de la Font, previstos en el Pla General d'Ordenació Urbana de Xixona. Es justifica que s'ha realitzat un estudi detallat de la topografia que aconsella un nou traçat.
  
Així, el desviament de la CN-340 converteix l'antic ramal, a l'accés sud a la ciutat. En la cruïlla d'aquestes dues vies conflueix, a més, l'accés al barri de la Sagrada Família, la qual cosa ha aconsellat la seua solució mitjançant una rotonda de 41 metres de diàmetre. L'accés inicialment previst al barri de Maria Verdú significava la construcció d'un pont de considerables dimensions, mentre que la solució que es proposa adapta el vial a la topografia del terreny i creua el barranc per damunt de la canalització existent, i s'aconsegueix un estalvi econòmic i una agressió al paisatge molt de menor.
  
Pel que fa a l'ordenació proposada, se suprimeix part del vial que vorejava el sòl edificable connectant la CN-340 amb l'accés projectat al barri de María Verdú i que es talla per a permetre només l'accés a les façanes posteriors a les cases del carrer de la Reina Victòria. La resta se suprimeix, ja que el desenvolupament de la Unitat d'Actuació A ja resoldrà els accessos amb el seu vial intern. El vial que es manté té una amplària de 6 metres i serveix d'accés a les façanes posteriors de les cases del carrer de la Reina Victòria i també al parc del barranc de la Font, que està en execució. Aquest vial tindria un caràcter quasi de vianants.
  
La modificació afecta una zona verda de 22.380 m2 que quedaria dividida en dues, però en total augmenta la seua superfície fins 23.220 m2 aproximadament. També són afectats el polígon PA-1, la Unitat d'Actuació UA-2 i els sectors de Sòl Urbanitzable Programat I i II.
  
Tercer
  
D'acord amb allò que s'ha establit en l'article 40 de la LRAU no s'observen impediments legals que obstaculitzen l'aprovació definitiva de aquesta modificació del PGOU de Xixona.
  
Quart
  
El conseller d'Obres Públiques, Urbanisme i Transports és competent per a l'adopció de aquesta resolució en virtut d'allò que s'ha establit en l'article 39.1 de la LRAU en relació amb l'article 6 del Reglament dels Òrgans Urbanístics de la Generalitat Valenciana, aprovat per Decret 77/96, de 16 d'abril, del Govern Valencià.
  
Vistos els preceptes legals citats i la resta de concordant i pertinent aplicació, resolc:
  
Aprovar definitivament la modificació puntual núm. 9 del Pla General de Xixona.
  
Aquesta resolució entrarà en vigor el mateix dia de la publicació en el Diari Oficial de la Generalitat Valenciana.
  
Contra aquesta resolució, que posa fi a la via administrativa, es podrà interposar recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des del dia de la notificació o publicació d'aquesta. Per a la interposició del mencionat recurs serà requisit imprescindible que, amb caràcter previ, el recurrent comunique a aquest òrgan la interposició del recurs, de conformitat amb allò que s'ha previst en els articles 57.2.f) i 58 de la Llei Reguladora de la Jurisdicció Contenciosa Administrativa i en l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això, sense perjudici que es puga exercir qualsevol altre recurs que s'estime oportú.